ไค ฮาเวิทซ์

ไค ลูคัส ฮาเวิทซ์ ([kaɪ̯ ˈhaːvɐt͡s]; เกิด 11 มิถุนายน ค.ศ. 1999) เป็นนักฟุตบอลชาวเยอรมัน ปัจจุบันเล่นในตำแหน่งกองกลางตัวรุกและกองหน้าให้กับอาร์เซนอล สโมสรในพรีเมียร์ลีก และทีมชาติเยอรมนี
ฮาเวิทซ์เป็นผลผลิตระดับเยาวชนของไบเออร์ 04 เลเวอร์คูเซินตั้งแต่ ค.ศ. 2016 และได้ลงสนามให้ทีมชุดใหญ่ในปีเดียวกัน และเขากลายเป็นผู้เล่นอายุน้อยที่สุดที่ได้ลงเล่นในบุนเดิสลีกา และในปีถัดมา เขากลายเป็นผู้ทำประตูอายุน้อยที่สุดของสโมสร เขายังเป็นผู้เล่นอายุน้อยที่สุดที่ได้ลงเล่นครบ 50 และ 100 นัดบนลีกสูงสุดของเยอรมนี
ด้วยพัฒนาการอย่างก้าวกระโดดทำให้เขาเป็นที่สนใจจากหลายสโมสร ก่อนจะย้ายไปเชลซีใน ค.ศ. 2020 ด้วยค่าตัว 84 ล้านยูโร (72 ล้านปอนด์) ถือเป็นผู้เล่นที่มีค่าตัวแพงที่สุดเป็นอันดับสองของสโมสรในขณะนั้น เขาชนะเลิศยูฟ่าแชมเปียนส์ลีก ฤดูกาล 2020–21 โดยเป็นผู้ทำประตูในนัดชิงชนะเลิศที่ทีมเอาชนะแมนเชสเตอร์ซิตี 1–0 ตามด้วยการชนะเลิศยูฟ่าซูเปอร์คัพ 2021 และฟุตบอลชิงแชมป์สโมสรโลก 2021 ซึ่งเขาทำประตูชัยในช่วงต่อเวลาพิเศษพาทีมเอาชนะปัลเมย์รัส 2–1 เขาย้ายร่วมทีมอาร์เซนอลในเดือนมิถุนายน ค.ศ. 2023 ด้วยค่าตัว 65 ล้านปอนด์
หลังจากลงเล่นในทีมเยาวชนหลายช่วงอายุของเยอรมนี ฮาเวิทซ์ติดทีมชุดใหญ่ครั้งแรกในเดือนกันยายน ค.ศ. 2018 ถือเป็นผู้เล่นคนแรกที่เกิดใน ค.ศ. 1999 ที่ลงเล่นให้ทีมชุดใหญ่ของเยอรมนี มีส่วนร่วมในการแข่งขันฟุตบอลชิงแชมป์แห่งชาติยุโรป 2020 และ 2024 รวมถึงฟุตบอลโลก 2022
สโมสรอาชีพ.
เยาวชน.
ฮาเวิทซ์เกิดที่อาเคินในเยอรมนี เขามีประสบการณ์การเล่นฟุตบอลครั้งแรกเมื่ออายุ 4 ขวบ โดยเขาได้เข้าร่วมทีมเยาวชนของอาเลมันนีอา มารีอาดอร์ฟ ซึ่งปู่ของเขา ริชาร์ด เป็นประธานสโมสร ใน ค.ศ. 2009 เขาเซ็นสัญญากับอาเลมันนีอาอาเคินในลีกระดับสอง เขาเล่นให้กับทีมเยาวชนของสโมสรนี้เพียงปีเดียว ก่อนที่จะย้ายไปไบเออร์เลเวอร์คูเซินในวัย 11 ปี เขาเอาชนะความท้าทายและทำผลงานได้เป็นอย่างดี โดยใน ค.ศ. 2016 เขาทำ 18 ประตูให้กับทีมรุ่นอายุไม่เกิน 17 ปี จนได้รับเหรียญเงิน Fritz Walter ของรุ่นอายุนั้น ก่อนที่เขาจะเลื่อนขึ้นสู่ทีมชุดใหญ่ในเวลาต่อมา
ไบเออร์เลเวอร์คูเซิน.
ฮาเวิทซ์ลงเล่นนัดแรกให้กับไบเออร์เลเวอร์คูเซินเมื่อวันที่ 15 ตุลาคม ค.ศ. 2016 โดยลงเล่นเป็นตัวสำรองในครึ่งหลังแทน Charles Aránguiz ในนัดที่ออกไปแพ้แวร์เดอร์เบรเมินในลีก 2–1 เขากลายเป็นผู้เล่นอายุน้อยที่สุดของสโมสรที่ได้ลงเล่นในบุนเดิสลีกา ในวัยเพียง 17 ปีและ 126 วัน อย่างไรก็ตาม สถิตินี้ถูกทำลายโดยโฟลรีอาน เวียทซ์ที่ลงเล่นด้วยอายุน้อยที่น้อยกว่าเพียง 111 วันใน ค.ศ. 2020 วันที่ 17 กุมภาพันธ์ ค.ศ. 2017 เขาแอสซิสต์ให้เพื่อนร่วมทีม Karim Bellarabi ทำประตูที่ 50,000 ของบุนเดิสลีกา สี่วันถัดมา เขาลงเล่นเป็นตัวจริงครั้งแรกในยูฟ่าแชมเปียนส์ลีกแทน Hakan Çalhanoğlu ที่ถูกระงับการลงเล่น โดยเขาลงเล่นในเลกแรกของรอบ 16 ทีมสุดท้ายที่พ่ายแพ้ต่ออัตเลติโกมาดริด อย่างไรก็ตาม ในเลกที่สอง เขาไม่ได้ลงเล่นเนื่องจากการแข่งขันชนกับการสอบที่โรงเรียนของเขา เขาทำประตูแรกให้กับสโมสรเมื่อวันที่ 2 เมษายน ในนัดที่เสมอกับเฟาเอ็ฟเอ็ล ว็อลฟส์บวร์ค 3–3 ทำให้เขากลายเป็นผู้เล่นน้อยที่สุดที่ทำประตูในบุนเดิสลีกาให้กับสโมสร ด้วยวัยเพียง 17 ปี เขาลงเล่น 28 นัดและทำ 4 ประตูจากทุกรายการ ซึ่งรวมถึงสองประตูที่ยิงใส่แฮร์ทา เบเอ็สเซในนัดปิดฤดูกาล สุดท้ายเลเวอร์คูเซินจบอันดับที่ 12 ในลีกฤดูกาลนั้น
วันที่ 14 เมษายน ค.ศ. 2018 ฮาเวิทซ์กลายเป็นผู้เล่นอายุน้อยที่สุดที่ลงเล่นครบ 50 ในบุนเดิสลีกา ด้วยวัยเพียง 18 ปี 307 วัน ทำลายสถิติเดิมของทีโม แวร์เนอร์ เขาลงเล่นในลีก 30 นัดและทำ 3 ประตู ช่วยให้เลเวอร์คูเซินจบอันดับที่ 5 ของตาราง
ฮาเวิทซ์ยังคงทำผลงานได้ดีในฤดูกาลถัดมา แม้ว่าเลเวอร์คูเซินจะต้องดิ้นรนในลีกช่วงแรกของฤดูกาล และในช่วงกลางฤดูกาล เขาเป็นผู้เล่นเพียงไม่กี่คนที่ได้ลงเล่นครบทุกนัด โดยทำได้ 6 ประตู วันที่ 20 กันยายน ค.ศ. 2018 เขาทำสองประตูแรกในรายการระดับทวีปยุโรป ช่วยให้ทีมเอาชนะลูโดโกเรตส์รัซกราด 3–2 ในยูฟ่ายูโรปาลีก ฤดูกาล 2018–19 ต่อมาในวันที่ 26 มกราคม ค.ศ. 2019 เขากลายเป็นผู้เล่นอายุน้อยที่สุดของสโมสรที่ทำประตูจากลูกโทษ ช่วยให้ทีมเอสชนะว็อลฟส์บวร์ค 3–0 ตอนนั้นเขามีอายุ 19 ปี 7 เดือน และ 16 วัน ในเดือนถัดมา เขากลายเป็นผู้เล่นอายุน้อยที่สุดอันดับที่สองที่ลงเล่นในบุนเดิสลีกาครบ 75 นัด รองจากยูลีอาน ดรัคส์เลอร์ ในนัดนั้นเขาลงเล่นเป็นตัวจริงและทำประตูช่วยให้ทีมเอาชนะฟอร์ทูนาดึสเซิลดอร์ฟ 2–0 ต่อมาในวันที่ 13 เมษายน เขาลงเล่นนัดที่ 100 ให้กับเลเวอร์คูเซิน พร้อมทำประตูช่วยให้ทีมชนะชตุทการ์ทในลีก 1–0 ประตูนี้นับเป็นประตูที่ 13 ของเขาในฤดูกาลนี้ ทำให้เขากลายเป็นผู้เล่นอายุน้อยที่สุดที่ทำถึง 13 ประตูในฤดูกาลเดียว นับตั้งแต่ที่ Horst Köppel ผู้เล่นของชตุทการ์ท เคยทำไว้เมื่อฤดูกาล 1967–68 ต่อมาในวันที่ 5 พฤษภาคม เขาทำประตูที่ 15 ของเขาในฤดูกาลนี้ ช่วยให้ทีมเอาชนะไอน์ทรัคท์ฟรังค์ฟวร์ท 6–1 นัดนี้เป็นนัดแรกในบุนเดิสลีกาที่มีการทำถึง 7 ประตูในช่วงครึ่งแรก ต่อมาในนัดปิดฤดูกาล เขากลายเป็นผู้เล่นดาวรุ่งที่ทำประตูมากที่สุดในบุนเดิสลีกาฤดูกาลเดียว โดยเขาทำประตูที่ 17 ของเขา ช่วยให้ทีมเอาชนะแฮร์ทา เบเอ็สเซ 5–1 หลังจบฤดูกาล เขาถูกเสนอชื่อเข้าชิงรางวัลนักฟุตบอลเยอรมันแห่งปี แต่สุดท้ายเขาแพ้ให้กับมาร์โก รอยซ์เพียง 37 คะแนน
ในนัดเปิดฤดูกาล 2019–20 ฮาเวิทซ์ทำประตูช่วยให้เลเวอร์คูเซินเอาชนะพาเดอร์บอร์น 3–2 ทำให้เขากลายเป็นผู้เล่นอายุน้อยที่สุดอันดับสองที่ทำประตูในบุนเดิสลีกาถึง 25 ลูก รองจาก Köppel ต่อมาในเดือนธันวาคม ฮาเวิทซ์ในวัยเพียง 20 ปี 6 เดือนและ 4 วัน ทำลายสถิติเดิมของทีโม แวร์เนอร์ในการเป็นผู้เล่นอายุน้อยที่สุดที่ลงเล่นในบุนเดิสลีกาครบ 100 ปี โดยเขาลงเล่นในนัดที่แพ้เคิลน์ 2–0 และในยูฟ่ายูโรปาลีก ฤดูกาล 2019–20 ฮาเวิทซ์ทำประตูในทั้งสองเลกที่พบกับโปร์ตูและยังทำประตูในนัดที่แพ้อินเตอร์มิลานในรอบก่อนรองชนะเลิศ 2–1
เชลซี.
ในวันที่ 4 กันยายน ค.ศ. 2020 ฮาเวิทซ์เซ็นสัญญาห้าปีกับเชลซีในพรีเมียร์ลีก ค่าตัวที่ได้รับรายงานอยู่ที่ 62 ล้านปอนด์ และอาจเพิ่มขึ้นเป็น 71 ล้านปอนด์ ทำให้เขากลายเป็นผู้เล่นที่ย้ายเข้าด้วยค่าตัวแพงเป็นอันดับที่สองของเชลซีในตอนนั้นรองจากเกปา อาร์ริซาบาลากา ต่อมาในวันที่ 14 กันยายน เขาลงเล่นนัดแรกให้กับเชลซีในนัดเปิดสนามพรีเมียร์ลีก ฤดูกาล 2020–21 ช่วยให้ทีมบุกเอาชนะไบรตันแอนด์โฮฟอัลเบียน 3–1 ต่อมาในวันที่ 23 กันยายน ฮาเวิทซ์ทำประตูแรกในนามสโมสรเชลซีและทำแฮตทริกแรกในอาชีพของเขา ช่วยให้ทีมเปิดบ้านเอาชนะบาร์นสลีย์ 6–0 ในรอบที่สามของอีเอฟแอลคัพ
วันที่ 29 พฤษภาคม ค.ศ. 2021 เขาทำประตูในนัดชิงชนะเลิศของยูฟ่าแชมเปียนส์ลีก ฤดูกาล 2021–22 ซึ่งเป็นประตูแรกที่เขาทำได้ในรายการนี้ และเป็นประตูชัยช่วยให้ทีมเอาชนะแมนเชสเตอร์ซิตี คว้าแชมป์รายการนี้เป็นสมัยที่สองในประวัติศาสตร์สโมสร
 "ณ วันที่ 23 เมษายน 2024 "
สถิติอาชีพ.
สโมสร.
หมายเหตุ
 "ณ วันที่ 26 มีนาคม 2024"
 "ณ วันที่ 26 มีนาคม 2024"
เกียรติประวัติ.
ไบเออร์เลเวอร์คูเซิน
เชลซี
อาร์เซนอล
รางวัลส่วนตัว